SL Uradni list Evropske unije C 122/8

Povzetek podatkov o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

2011/C 122/07

Št. pomoči: XF 31/10

Država članica: Republika Estonija

Regija/organ, ki dodeli pomoč: Maksu- ja Tolliamet

Naziv sheme pomoči ali ime podjetja, ki prejme individualno pomoč: Kalandustoodete tootjale eriotstarbelise diislikütuse ja kerge kütteõli aktsiisimaksu vabastus.

Pravna podlaga: Eesti Vabariigi Riigikogu poolt 4. detsembril 2002 vastu võetud seaduse „Alkoholi-, tubaka- ja kütuse- ja elektriaktsiisi seadus” paragrahvi 27 lõike 1 punkt 222.

Načrtovani letni izdatki po shemi: shema zagotavlja pomoč v višini 50 000 EEK (3 195 EUR) letno ribičem, ki se ukvarjajo z ribolovom v celinskih vodah.

Največja intenzivnost pomoči: največja intenzivnost pomoči je enaka znesku iz oddelka 66(7) zakona o trošarinah za alkohol, tobak, goriva in električno energijo. Trošarinska stopnja za 1 000 litrov dizelskega goriva za posebne namene ali lahkega kurilnega olja je bila 1. januarja 2010 določena na 1 736 EEK. V primeru zvišanja trošarine za goriva se ta znesek lahko spremeni.

Datum začetka izvajanja: Oprostitev plačila trošarine se uporablja od 1. januarja 2011.

Trajanje sheme: 31. december 2013.

Cilj pomoči: Cilj je pomagati malim in srednje velikim podjetjem tako, da se jih v letu 2011 oprosti plačila trošarine za dizelsko gorivo za posebne namene in lahko kurilno olje.

Člen, ki se uporablja: Člen 24 Uredbe Komisije (ES) št. 736/2008.

Zadevna dejavnost: Ribolov v celinskih vodah.

Naziv in naslov organa, ki dodeli pomoč:

Maksu- ja Tolliamet Narva mnt 9j 15176 Tallinn EESTI/ESTONIA

Spletni naslov: http://www.riigiteataja.ee/ert/act.jsp?id=13279879

Utemeljitev: medtem ko za ribiče, ki se ukvarjajo z ribolovom na morju, velja Direktiva Sveta 2003/96/ES o prestrukturiranju okvira Skupnosti za obdavčitev energentov in električne energije, kar pomeni, da imajo možnost uporabe goriva, ki je oproščeno plačila davka, oprostitev plačila davka na podlagi te direktive ne velja samodejno za ribiče, ki se ukvarjajo z ribolovom v celinskih vodah. Ta shema pomoči se izvaja, da bi zagotovili uporabo načel enakega obravnavanja in preglednosti konkurence tudi za ribiče, ki se ukvarjajo z ribolovom v celinskih vodah.

Št. pomoči: XF 32/10

Država članica: Italija

Regija/organ, ki dodeli pomoč: Regione Autonoma della Sardegna

Naziv sheme pomoči/ime podjetja, ki prejme ad hoc pomoč: Legge regionale n. 3/2006, art. 6 — Misure per migliorare la sostenibilità della pesca marittima nelle acque prospicienti il territorio della Sardegna: arresto temporaneo per le unità abilitate ai sistemi di pesca a strascico e/o volante anno 2010

Pravna podlaga: Decreto n. 2000/DecA/76 del 30 luglio 2010 dell’Assessore dell’Agricoltura e riforma agro-pastorale, Legge regionale 14 aprile 2006 n. 3 art. 6, Legge Regionale 14 maggio 2009, n. 1, art. 4, comma 27, Legge regionale 28 dicembre 2009, n. 6

Načrtovani letni izdatki po shemi ali znesek dodeljene ad hoc pomoči: 1 500 000,00 EUR

Največja intenzivnost pomoči: Pomoč se dodeli v skladu z določbami iz člena 24(1)(v) Uredbe (ES) št. 1198/2006 z dne 27. julija 2006 in se izplača v skladu s Prilogo II k tej uredbi ob upoštevanju člena 9 Uredbe (ES) št. 736/2008 z dne 22. julija 2008. Da bi zagotovili enako obravnavanje tako med podjetji kot tudi med posadkami, ki jih začasna ukinitev zadeva, so v okviru regionalnega financiranja:

ribiška podjetja lahko upravičena do premije v višini preostalih 50 % nacionalne pomoči, ki je bila dodeljena v skladu s Preglednico 2 odloka ministrstva za kmetijsko, prehrano in gozdarstvo (MIPAAF) z dne 23. junija 2010, da se izenači pomoč, ki je bila na nacionalni ravni dodeljena regijam v okviru konvergenčnega cilja (Preglednica 1);

posadke ribiških plovil, ki jih začasna ukinitev zadeva, lahko upravičene do premije, ki se izračuna na osnovi minimalne plače, v skladu s preglednicami iz ustrezne nacionalne kolektivne pogodbe za sektor ob upoštevanju operativnega programa ESR za izvajanje ukrepa 1.2 „Državna pomoč za začasno ukinitve“ in v skladu z ukrepom iz Priloge II Uredbe (ES) št. 1198/2006 z dne 27. julija 2006 in členom 9 Uredbe (ES) št. 736/2008 z dne 22. julija 2008.

Datum začetka izvajanja: 1. oktober 2010.

Trajanje sheme ali individualne pomoči (najdlje do 30. junija 2014); navedite: 31. december 2013.

Cilj pomoči: Zagotoviti družbeno-ekonomska nadomestila pomorščakom in finančne vzpodbude lastnikom plovil za dobro ravnanje v skladu z ukrepom 1.2 „Državna pomoč za začasno ukinitev“ operativnega programa za izvajanje načrta upravljanja GSA11, ki je bil sprejet z odlokom generalnega direktorja za pomorsko ribištvo (služba za evropske in mednarodne zadeve) italijanskega ministrstva za kmetijsko, prehrano in gozdarstvo z dne 17. junija 2010 o vlečnih mrežah, ki določa postopno zmanjšanje ribolovnega napora v skladu s cilji iz programa za prilagoditev flote v okviru odloka z dne 6. aprila 2010.

Navedite, kateri od členov od 8 do 24 se uporablja: Člen 9.

Zadevna dejavnost: Ribolov s pridnenimi ali pelagičnimi vlečnimi mrežami, ki so upravljane z dveh plovil.

Naziv in naslov organa, ki dodeli pomoč:

Regione Autonoma della Sardegna Assessorato dell’Agricoltura e della riforma agro-pastorale Via Pessagno 4 09126 Cagliari CA ITALIA

per il tramite dell’Agenzia regionale autonoma ARGEA Sardegna.

Spletni naslov, na katerem je na voljo celotno besedilo sheme oziroma merila in pogoji, na podlagi katerih se dodeli ad hoc pomoč zunaj sheme pomoči: http://www.regione.sardegna.it

(http://www.regione.sardegna.it/documenti/1_22_20100802121355.pdf)

Utemeljitev:

— Uravnavanje razlik med izplačili glede na finančne vire, ki so predvideni na nacionalni ravni, med regijami v okviru konvergenčnega cilja in drugimi regijami v skladu z odlokom ministrstva za kmetijsko, prehrano in gozdarstvo (MIPAAF) z dne 23. junija 2010 za izvajanje ukrepa 1.2 „Začasna ukinitev“ in ob upoštevanju Uredbe (ES) št. 1198/2006 z dne 27. julija 2006.